Da han var i undertal, kunne prins Eugen ikke for alvor afbryde Tallards march, men den franske marskals fremrykning blev alligevel ynkelig langsom. Tallards styrke havde lidt betydeligt mere end Marlboroughs tropper under sin march – mange af hans kavaleriheste led af [[snive]], og bjergpassene var en hård udfordring for de 2.000 vogne med forsyninger. Lokale tyske bønder, som var vrede over den franske plyndring, bidrog til Tallards problemer, hvilket fik Mérode-Westerloo til at klage – "de ophidsede bønder dræbte adskillige tusinde af vore mænd, inden armeen var ud af Schwarzwald."<ref name=chandler131/> Hertil kom, at Tallard havde insisteret på at belejre den lille by [[Villingen]] i seks dage ([[16. juli|16.]]–[[22. juli]]), men opgav sit forehavende, da han opdagede, at prins Eugen nærmede sig.
Historie